CELEX: 32010R0621
Language: sl
Date: 2010-06-03 00:00:00
Title: Uredba Sveta (EU) št. 621/2010 z dne 3. junija 2010 o dodelitvi ribolovnih možnosti v skladu s Sporazumom o partnerstvu v ribiškem sektorju med Evropsko unijo in Salomonovimi otoki

22.7.2010   
            
            
               SL
            
            
               Uradni list Evropske unije
            
            
               L 190/29
            
         UREDBA SVETA (EU) št. 621/2010
   z dne 3. junija 2010
   o dodelitvi ribolovnih možnosti v skladu s Sporazumom o partnerstvu v ribiškem sektorju med Evropsko unijo in Salomonovimi otoki
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43(3) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Novi Sporazum o partnerstvu v ribiškem sektorju med Evropsko unijo in Salomonovimi otoki (v nadaljevanju: Sporazum o partnerstvu v ribiškem sektorju) je bil parafiran 26. septembra 2009.
            
         
               (2)
            
            
               Svet je dne 3. junija 2010 sprejel Sklep št. 2010/397/EU (1) o podpisu in začasni uporabi novega Sporazuma o partnerstvu v ribiškem sektorju.
            
         
               (3)
            
            
               Opredeliti bi bilo treba način dodeljevanja ribolovnih možnosti med države članice za obdobje veljavnosti novega Sporazuma o partnerstvu v ribiškem sektorju, pa tudi za obdobje njegove začasne uporabe.
            
         
               (4)
            
            
               Ta uredba bi morala začeti veljati prvi dan po objavi, uporabljati pa bi se morala od 9. oktobra 2009 –
            
         SPREJEL NASLEDNJO UREDBO:
   Člen 1
   1.   Ribolovne možnosti, ki jih določa Protokol k Sporazumu o partnerstvu v ribiškem sektorju med Evropsko unijo in Salomonovimi otoki, se med države članice dodelijo na naslednji način:
   —   Zamrzovalna plovila za ribolov tuna s potegalko: 
   
               Španija
            
            
               :
            
            
               75 % razpoložljivih ribolovnih možnosti
            
         
               Francija
            
            
               :
            
            
               25 % razpoložljivih ribolovnih možnosti
            
         2.   Če zahtevki za dovoljenja za ribolov držav članic iz odstavka 1 ne izčrpajo vseh ribolovnih možnosti, ki jih določa Protokol, lahko Komisija upošteva zahtevke za dovoljenja za ribolov katere koli druge države članice.
   3.   Uredba Sveta (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti (2) se uporablja brez poseganja v določbe Sporazuma o partnerstvu v ribiškem sektorju in Protokola.
   Člen 2
   Ta uredba začne veljati prvi dan po objavi v Uradnem listu Evropske unije.
   Uporablja se od 9. oktobra 2009.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 3. junija 2010
      
         
            Za Svet
         
         
            Predsednik
         
         A. PÉREZ RUBALCABA
      
   
   
      (1)  Glej stran 1 tega Uradnega lista.
   
      (2)  UL L 286, 29.10.2008, str. 33.